آذربایجان یارادیجیلیق فوندوندا آراز احمدوغلونون تانینمیش یازیچی کمال عبداللهنین «سهربازلار درهسی» و «یاریمچیق الیازما» اثرلری حاقیندا قلمه آلدیغی «ایچ-ایچه سیرلر دونیاسی» و «شاهسرین شاهسری» کیتابلارینین تقدیماتی کئچیریلیب.
کولت. آذ خبر وئریر کی، مراسیمده «مولتیکولتورالیزم» ژورنالینین باش رداکتورو فخری اوغورلو، آذربایجان یارادیجیلیق فوندونون آپارات رهبری قیسمت روستموو، بیلیک فوندونون امکداشی رامیله قوربانلی، ذربایجان یارادیجیلیق فوندونون صدر معاوینی رافیق کاشانلی، آذربایجان یارادیجیلیق فوندونون تشکیلات شعبهسینین رهبری فواد جفروو، یازارلار کنان حاجی، آغا جعفرلی و س. ایشتیراک ائدیب.
تقدیمات مراسیمینده چیخیش ائدن آراز احمد اوغلو کمال عبداللهنین یارادیجیلیغیندان، اثرلرینین گئنیش تحقیقاتا ایمکان وئرمهسیندن دانیشیب.
دییرمی ماسا آرخاسیندا باش توتان مراسیمده دیگر ایشتیراکچیلار دا تانینمیش یازیچینین اثرلری حاقیندا فیکیرلرینی بؤلوشوبلر.
azb_Arab azb_Arab azb_Arab azb_Arab